Na osnovu člana 29 stav 2, člana 32, člana 34 stav 1 i 3, člana 40 stav 1 Zakona o državnoj imovini („Službeni list Crne Gore“, br. 21/09 i 40/11), člana 38 stav 1 tačka 9, člana 58 stav 1 tačka 1 i tačka 2 Zakona o lokalnoj samoupravi („Službeni list Crne Gore“, br. 2/18, 34/19 i 38/20), člana 4 stav 1 Uredbe o prodaji i davanju u zakup stvari u državnoj imovini („Službeni list Crne Gore“, br. 44/10), člana 36 stav 1 tačka 9, člana 39 i člana 40 Statuta Opštine Mojkovac ("Sl. list CG - opštinski propisi", broj 29/18) i Odluke Vlade Crne Gore o davanju prethodne saglasnosti Opštini Mojkovac za otuđenje nepokretnosti broj 07-4772 od 22. oktobra 2020. godine („Službeni list Crne Gore“, br. 109/2020), Skupština opštine Mojkovac, na śednici održanoj dana 26.  marta 2021. godine, donijela je 
O D L U K U

o pokretanju postupka prodaje nepokretnosti - urbanističkih parcela br. 17, 18, 19 i 21  u okviru DUP-a „Podbišće 2 “- prva faza realizacije „Grotulja“ 
Član 1

Opština Mojkovac prodaje nepokretnosti u državnoj svojini, sa pravom raspolaganja Opštine Mojkovac i to:
1. urbanističku parcelu br. 17, površine 413 m2, koju čini katastarska parcela broj 208/12, po kulturi pašnjak 7. klase, površine 407 m2, koja je upisana u PL  br. 118 u KO Podbišće i katastarska parcela broj 975/4, po kulturi neplodno zemljište, površine 6 m2, koja je upisana u PL br. 134 u KO Podbišće u okviru DUP-a „Podbišće 2 “- prva faza realizacije „Grotulja“ po minimalnoj cijeni od 7.425,74€ (Eura), (413m2 x 17,98€);
2. urbanističku parcelu br. 18, površine 466 m2, koju čini katastarska parcela broj 208/8, po kulturi pašnjak 7. klase, površine 466 m2, koja je upisana u PL  br. 118 u KO Podbišće u okviru DUP-a „Podbišće 2 “- prva faza realizacije „Grotulja“ po minimalnoj cijeni od 8.378,68€ (Eura),              (466m2 x 17,98€);
3. urbanističku parcelu br. 19, površine 455 m2, koju čini katastarska parcela broj 208/9, po kulturi pašnjak 7. klase, površine 466 m2, koja je upisana u PL  br. 118 u KO Podbišće u okviru DUP-a „Podbišće 2 “- prva faza realizacije „Grotulja“ po minimalnoj cijeni od 8.180,90€ (Eura),                            (455m2 x 17,98€);
4. urbanističku parcelu br. 21, površine 441 m2, koju čini katastarska parcela broj 208/10, po kulturi pašnjak 7. klase, površine 441 m2, koja je upisana u PL  br. 118 u KO Podbišće u okviru DUP-a „Podbišće 2 “- prva faza realizacije „Grotulja“, po minimalnoj cijeni od 7.929,18€ (Eura), (441m2 x 17,98€).
Član 2

Prodaja nepokretnosti iz člana 1 ove odluke izvšiće se na osnovu prikupljenih ponuda po javnom pozivu koji će Opština Mojkovac objaviti u jednom dnevnom štampanom mediju koji se distribuira na cijeloj teritoriji Crne Gore i na internet stranici Opštine Mojkovac.

Postupak prikupljanja ponuda sprovešće Komisija koju će posebnim rješenjem imenovati Predśednik Opštine. 

Komisiju čine predśednik i četiri člana. 

Prodaja nepokretnosti iz člana 1 ove odluke, vrši se radi njihovog privođenja namjeni u skladu sa namjenom predviđenom u DUP-u „Podbišće 2 “- prva faza realizacije „Grotulja“.

Član 3
          Minimalna cijena nepokretnosti iz člana 1 ove odluke određena je shodno Izvještaju o procjeni vrijednosti nepokretnosti od 29. septembra 2020. godine, koji je sastavni dio ove odluke. 
Član 4
Daje se saglasnost Predśedniku Opštine Mojkovac za zaključenje ugovora o kupoprodaji sa najpovoljnijim ponuđačem/ponuđačima za nepokretnosti iz člana 1 ove odluke.  
Član 5
Sredstva ostvarena prodajom nepokretnosti iz člana 1 ove odluke iskoristiće se za komunalno opremanje biznis zone u Babića Polju u Mojkovcu, uređenje lokacija na kojima su planirani proizvodni pogoni i budući objekti zainteresovanih potencijalnih investitora, kao i za druge kapitalne investicije od značaja za lokalnu samoupravu.

Član 6
Ova odluka stupa na snagu osmog dana od dana objavljivanja u „Službenom listu Crne Gore –opštinski propisi“. 
Broj : 05 – 040/21-18
Mojkovac, 26. mart 2021. godina

